**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ**

**ЗА ЯНУАРИ 2025 ГОДИНА**

*Месечната инфлация е 2.0%, а годишната инфлация е 3.7%, според предварителните данни на НСИ. Инфлацията е измерена чрез ИПЦ, като месечната инфлация се отнася за януари 2025 г. спрямо предходния месец, а годишната инфлация е за януари 2025 г. спрямо същия месец на предходната година.*

*През януари 2025 г. спрямо предходния месец най-голямо е увеличението на цените в групите: „Жилища, вода, електроенергия, газ и други горива“ (+4.6%), „Хранителни продукти и безалкохолни напитки“ (+2.5%), „Съобщения“ (+2.4%) и „Ресторанти и хотели“ (+2.2%). Намаление е регистрирано само в група „Облекло и обувки“ (-4.3%).*

**Индекс на потребителските цени (ИПЦ)**

По предварителни данни на НСИ през януари 2025 г. **месечната инфлация** е 2.0%, а **годишната инфлация** за януари 2025 г. спрямо януари 2024 г. е 3.7%[[1]](#footnote-1).

Средногодишната инфлация за периода февруари 2024 - януари 2025 г. спрямо периода февруари 2023 - януари 2024 г. е 2.4%.

**Фиг. 1. Инфлация, измерена чрез ИПЦ, по месеци**

***Месечна инфлация***

През януари 2025 г. цените на стоките и услугите са се увеличили в следните потребителски групи:

* „Жилища, вода, електроенергия, газ и други горива“ - увеличение с 4.6%;
* „Хранителни продукти и безалкохолни напитки“ - увеличение с 2.5%;
* „Съобщения“ - увеличение с 2.4%;
* „Ресторанти и хотели“ - увеличение с 2.2%;
* „Транспорт“ - увеличение с 1.9%;
* „Алкохолни напитки и тютюневи изделия“ - увеличение с 1.7%;
* „Развлечения и култура“ - увеличение с 1.7%;
* „Здравеопазване“ - увеличение с 1.3%;
* „Разнообразни стоки и услуги“ - увеличение с 1.1%;
* „Образование“ - увеличение с 0.7%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.6%.

По-ниски са цените на стоките и услугите в следната потребителска група:

* „Облекло и обувки“ - намаление с 4.3%.

През месец януари 2025 г. са се увеличили цените на следните хранителни продукти: краставици - с 22.5%, пипер - с 16.8%, хляб - с 15.9%, зеле - с 11.6%, брашно - с 10.9%, листни зеленчуци - с 8.3%, кафе - с 5.6%, зрял чесън - с 5.0%, зрял лук - с 4.8%, зелен лук, чесън и праз - с 4.7%, какао - с 4.6%, бира - с 4.2%, шоколад и шоколадови изделия - с 3.7%, картофи - с 3.3%, ябълки - с 2.7%, млечни масла - с 2.7%, сирене - с 2.6%, маслини - с 2.5%, цитрусови и южни плодове - с 2.4%, олио - с 2.3%, ориз - с 2.3%, кореноплодни зеленчуци (моркови и червено цвекло) - с 2.2%, ракии - с 1.8%, боб - с 1.7%, пресни зеленчукови подправки - с 1.6%, прясна и охладена риба - с 1.6%, минерална вода - с 1.6%, леща - с 1.5%, кашкавал - с 1.5%, плодови сокове - с 1.5%, макаронени изделия - с 1.2%, свинско месо - с 1.2%, вина - с 1.1%, пълномаслено прясно мляко - с 1.0%, месо от едър рогат добитък - с 0.9%, месо от домашни птици - с 0.7%, нискомаслено прясно мляко - с 0.6%, яйца - с 0.4%, мляно месо (кайма) - с 0.3%, и други.

Намалени са цените на следните хранителни продукти: маргарин - с 3.7%, домати - с 3.2%, трайни колбаси - с 1.4%, чай - с 1.2%, захар - с 1.2%, малотрайни колбаси - с 0.8%, кисели млека - с 0.8%, оцет - с 0.5%, извара - с 0.3%, и други.

В групите на нехранителните стоки и на услугите e регистрирано увеличение на цените при: такса за издаване на личен документ - с 19.4%, централно газоснабдяване - с 13.2%, електроенергия - с 8.4%, събиране, отвеждане и третиране на отпадъчни води - с 5.9%, метан за ЛТС - с 4.8%, курсове за водачи на ЛТС - с 4.2%, мобилни телефонни услуги - с 4.1%, прахове за пране - с 4.1%, действителни наеми за жилища - с 3.7%, дизелово гориво - с 2.8%, пакетни услуги за почивка и туристически пътувания в страната - с 2.6%, бензин А95Н - с 2.6%, хотели във ваканционни центрове и курорти - с 2.5%, водоснабдяване - с 2.3%, бръснаро-фризьорски услуги и услуги за поддържане на добър външен вид - с 2.3%, услуги по обществено хранене - с 2.2%, поддържане и ремонт на ЛТС - с 2.2%, готварски печки - с 2.1%, бензин А100Н - с 2.0%, други пощенски услуги (куриерски услуги) - с 2.0%, перални, сушилни и съдомиялни машини - с 1.8%, отоплителни уреди - с 1.8%, прахосмукачки - с 1.7%, козметични продукти - с 1.5%, цигари - с 1.4%, пътнически транспорт с такси - с 1.3%, газ пропан-бутан за ЛТС - с 1.1%, хладилници - с 0.9%, въглища - с 0.6%, газообразни горива за битови нужди - с 0.4%, гуми за автомобили и велосипеди - с 0.4%, телевизори - с 0.4%, финансови услуги на банки - с 0.3%, и други.

При нехранителните стоки и услугите е регистрирано намаление на цените при:

облекло - с 4.5%, обувки - с 4.3%, препарати за почистване на съдове - с 1.6%, пелети - с 1.0%, продукти за лична хигиена - с 0.5%, почистващи и дезинфекционни средства (течни препарати за почистване на дома) - с 0.5%, дърва за отопление - с 0.4%, бойлери - с 0.2%, и други.

Регистрирано е увеличение на цените на лекарствените продукти с 1.6%. Лекарските и стоматологичните услуги са се увеличили съответно с 1.1% и 0.8%.

***Натрупана инфлация***

Натрупаната инфлация, измерена с ИПЦ, за последните три години (януари 2025 г. спрямо януари 2022 г.) е 25.6%, а за последните пет години (януари 2025 г. спрямо януари 2020 г.) е 36.4%.

**Хармонизиран индекс на потребителските цени** **(ХИПЦ)**

През януари 2025 г. **месечната инфлация** е 1.8%, а **годишната инфлация** за януари 2025 г. спрямо януари 2024 г. е 3.8%[[2]](#footnote-2).

Средногодишната инфлация за периода февруари 2024 - януари 2025 г. спрямо периода февруари 2023 - януари 2024 г. е 2.6%.

**Фиг. 2. Инфлация, измерена чрез ХИПЦ, по месеци**

***Месечна инфлация***

Според ХИПЦ през януари 2025 г. цените на стоките и услугите са се увеличили в следните потребителски групи:

* „Жилища, вода, електроенергия, газ и други горива“ - увеличение с 4.1%;
* „Разнообразни стоки и услуги“ - увеличение с 2.6%;
* „Хранителни продукти и безалкохолни напитки“ - увеличение с 2.5%;
* „Съобщения“ - увеличение с 2.4%;
* „Ресторанти и хотели“ - увеличение с 2.4%;
* „Алкохолни напитки и тютюневи изделия“ - увеличение с 1.8%;
* „Транспорт“ - увеличение с 1.5%;
* „Здравеопазване“ - увеличение с 1.3%;
* „Развлечения и култура“ - увеличение с 0.9%;
* „Образование“ - увеличение с 0.7%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.3%.

По-ниски са цените на стоките и услугите в следната потребителска група:

* „Облекло и обувки“ - намаление с 4.0%.

***Натрупана инфлация***

Натрупаната инфлация, измерена с ХИПЦ, за последните три години (януари 2025 г. спрямо януари 2022 г.) е 23.2%, а за последните пет години (януари 2025 г. спрямо януари 2020 г.) е 32.3%.

**Индекс на цените за малката кошница (ИЦМК)**

По предварителни данни на НСИ, според **индекса на цените за малката кошница,** през януари 2025 г. е регистрирано увеличение с 3.0% на месечна база[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* услуги - увеличение с 6.1%;
* хранителни продукти - увеличение с 3.2%;
* нехранителни стоки - увеличение с 0.7%.

**Методологични бележки**

**Индексът на потребителските цени (ИПЦ) е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **(ХИПЦ) е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2025 г. за тегла се използват данни за крайните парични потребителски разходи на домакинствата (КППРД) - вътрешна концепция за 2023 г., които са преразгледани и актуализирани, за да бъдат представителни за 2024 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. е сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D:\Desktop\OGLED_05-2024\MONTHLY%20CALCULATION\A\Press%20release\www.nsi.bg)).

**Индексът на цените за малката кошница (ИЦМК)** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**ИПЦ, както и ИЦМК за януари 2025 г. се обявяват като предварителни,** тъй като са изчислени с данни от изследването на домакинските бюджети за периода октомври 2023 - септември 2024 година. **Окончателните данни за ИПЦ и ИЦМК за януари 2025 г.,** изчислени с годишните данни за теглата от изследването на домакинските бюджети за 2024 г., ще бъдат обявени заедно с данните за февруари 2025 година.

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |  |  |  |  |
| --- | --- | --- | --- | --- |
| **Индекси на потребителските цени за януари 2025 година (предварителни данни)** | | | | |
|  |  |  |  | (Проценти) |
| **Потребителски групи** | | **Тегла** | **I.2025** | |
| **декември 2024 = 100** | **януари 2024 = 100** |
| **00** | **Общ ИПЦ** | **100.000** | **102.0** | **103.7** |
| 01 | Хранителни продукти и безалкохолни напитки | 29.644 | 102.5 | 104.4 |
| 02 | Алкохолни напитки и тютюневи изделия | 4.732 | 101.7 | 107.2 |
| 03 | Облекло и обувки | 4.790 | 95.7 | 98.0 |
| 04 | Жилища, вода, електроенергия, газ и други горива | 13.219 | 104.6 | 105.0 |
| 05 | Жилищно обзавеждане, стоки и услуги за домакинството и за обичайното поддържане на дома | 5.968 | 100.6 | 98.8 |
| 06 | Здравеопазване | 8.261 | 101.3 | 102.4 |
| 07 | Транспорт | 9.324 | 101.9 | 103.0 |
| 08 | Съобщения | 4.931 | 102.4 | 98.9 |
| 09 | Развлечения и култура | 7.782 | 101.7 | 105.3 |
| 10 | Образование | 0.514 | 100.7 | 106.8 |
| 11 | Ресторанти и хотели | 5.613 | 102.2 | 109.5 |
| 12 | Разнообразни стоки и услуги | 5.222 | 101.1 | 104.0 |
|  | |  |  |  |
| Хранителни стоки | | 30.957 | 102.5 | 104.3 |
| Нехранителни стоки | | 35.299 | 100.3 | 100.1 |
| Обществено хранене | | 4.896 | 102.2 | 109.2 |
| Услуги | | 28.848 | 103.4 | 106.6 |

**Таблица 2**

|  |  |  |  |  |  |
| --- | --- | --- | --- | --- | --- |
| **Хармонизирани индекси на потребителските цени за януари 2025 година** | | | | | |
|  |  |  |  |  |  |
| **Потребителски групи** | | **Тегла** | **I.2025** | | |
| **2015 = 100** | **декември 2024 = 100** | **януари 2024 = 100** |
| **‰** | **%** | | |
| **00** | **Общ ХИПЦ** | **1000.000** | **141.47** | **101.8** | **103.8** |
| 01 | Хранителни продукти и безалкохолни напитки | 219.661 | 176.48 | 102.5 | 104.6 |
| 02 | Алкохолни напитки и тютюневи изделия | 56.922 | 134.26 | 101.8 | 106.7 |
| 03 | Облекло и обувки | 39.747 | 104.90 | 96.0 | 98.7 |
| 04 | Жилища, вода, електроенергия, газ и други горива | 96.547 | 157.89 | 104.1 | 104.9 |
| 05 | Жилищно обзавеждане, стоки и услуги за домакинството и за обичайното поддържане на дома | 69.081 | 125.38 | 100.3 | 99.4 |
| 06 | Здравеопазване | 76.061 | 127.68 | 101.3 | 102.4 |
| 07 | Транспорт | 141.190 | 122.29 | 101.5 | 103.8 |
| 08 | Съобщения | 53.837 | 93.09 | 102.4 | 98.9 |
| 09 | Развлечения и култура | 92.041 | 123.44 | 100.9 | 100.4 |
| 10 | Образование | 13.934 | 161.20 | 100.7 | 106.7 |
| 11 | Ресторанти и хотели | 82.002 | 176.75 | 102.4 | 110.1 |
| 12 | Разнообразни стоки и услуги | 58.976 | 148.04 | 102.6 | 106.0 |

**Таблица 3**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за януари 2025 година (предварителни данни)** | | |
| (Проценти) | | |
| **Потребителски групи** | **Тегла** | **I.2025** |
| **декември 2024 = 100** |
| **Общ ИЦМК** | **100.000** | **103.0** |
| Хранителни продукти и безалкохолни напитки | 49.931 | 103.2 |
| Облекло и обувки | 4.086 | 95.8 |
| Жилища, вода, електроенергия, газ и други горива | 23.429 | 105.1 |
| Жилищно обзавеждане, стоки и услуги за домакинството и за обичайното поддържане на дома | 2.822 | 104.7 |
| Здравеопазване | 12.922 | 102.4 |
| Транспорт | 0.628 | 100.2 |
| Съобщения | 0.086 | 100.0 |
| Развлечения и култура | 0.611 | 100.3 |
| Разнообразни стоки и услуги | 5.486 | 99.9 |
|  |  |  |
| Хранителни стоки | 49.931 | 103.2 |
| Нехранителни стоки | 29.713 | 100.7 |
| Услуги | 20.357 | 106.1 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и табл. 1 от приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 6 и 7 и табл. 2 от приложението. [↑](#footnote-ref-2)
3. За повече информация виж „Методологични бележки“ на стр. 6 и 7 и виж табл. 3 от приложението. [↑](#footnote-ref-3)
4. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика“, 3.02.2020 г.:

   <https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-4)